Partajul presupune încetarea coproprietății ca urmare a divorțului sau în cazul succesiunii.    Partajul ca urmare a divorțului are în vedere împărțirea bunurilor comune. Acesta se poate face prin acordul părților sau prin hotărârea instanței de judecată.    Astfel, într-un proces de partaj este important de stabilit care sunt bunurile comune și cine ce cotă de contribuție a avut.    Contribuţia sau cota de contribuție la bunurile comune se stabileşte nu numai in functie de aportul de ordin material al soţilor, ci şi în functie de munca prestată în gospodărie şi pentru creşterea copiilor, se ţine seama de orice alte imprejurări de natură să contribuie la determinarea corectă şi echitabilă a participării soţilor la patrimoniul comun.